མོ་ལོ་བཅོ་བརྒྱད་སྟེང་དུག་འཐུང་ནས་ཤི་སོང༌།ངས་མོ་རིག་མ་མྱོང་ནའང་ཕུ་བོའི་སྒྲུང་གཏམ་ཞིག་ལས་མོ་ལ་ཆ་རྒྱུས་བྱུང༌།མོ་སློབ་མ་ཞིག་ཡིན།ལོ་བཅོ་ལྔའི་སྟེང་ཕ་གཡར་གྱིས་ས་ཆ་འདིར་གནས་ལ་བརྫངས།མོས་ཨ་མ་ན་བའི་གནས་ཚུལ་ཞིག་ཐོས་པས་ཡུལ་ལ་འགྲོ་བའི་རེ་བ་ཞུས།དེ་བས་སླར་ཡང་གཅར་རྡུང་གཅིག་མྱངས་ཏེཁྱོད་ངེད་ཚང་གིས་གཡོག་མོར་ཉོས་པ་ཡིནཟེར།དེ་ནི་མོ་ཁྱིམ་འདིར་ཡོང་སྐབས་ནུ་རིན་ལ་སྒོར་སྟོང་གཅིག་བྱིན་པ་ལ་བརྗོད་སྐད།ཉིན་གཅིགཁྱོ་ག་རྟ་ཞོན་ཏེ་དོར་མ་ལས་གཞན་པའི་གོས་བཤུས་ཏེ་ཕྱིར་སྡེ་བར་དེད་ཡོང༌།མིག་ཟུང་མང་བོའི་ལམ་དུ་ཨ་ནེ་མོས་སྐྲ་ལོར་འཐམ།ཨ་མྱེས་ལག་རྟེན་གྱིས་གཉའ་བར་རྡུང༌།མོའི་བྲོས་བྱོལ་དེ་མོ་ལ་གོད་ཆག་གི་ས་བོན་བཏབ།ཕྱི་ཉིན་དགུང་མོ།སྡེ་བ་འདིར་གློ་བུར་དུ་སྐར་མ་ཞིག་བྱས།གོ་ཐོས་ལྟར་ན།མོས་རང་གི་ལུས་ལ་ཁ་ཆེམས་ཀྱི་ཡི་གེ་བྲིས་ཡོད་སྐད།ཡིན་ནའང་ཅི་ཞིག་བྲིས་འདུག་པ་སུས་ཀྱང་ཤེས་མི་འདུག